
R A P O R T

asupra proiectului de Lege pentru aprobarea Ordonanţei de urgenţă a Guvernului nr. 5/2003 privind acordarea de ajutoare pentru încălzirea locuinţei, precum şi a unor facilităţi populaţiei pentru plata energiei termice


În conformitate cu prevederile art.89 şi 107 din Regulamentul Camerei Deputaţilor, Comisia pentru muncă şi protecţie socială a fost sesizată pentru dezbatere pe fond cu proiectul de Lege pentru aprobarea Ordonanţei de urgenţă a Guvernului nr. 5/2003 privind acordarea de ajutoare pentru încălzirea locuinţei, precum şi a unor facilităţi populaţiei pentru plata energiei termice, trimis comisiei cu adresa nr.168 din 4 martie 2003.


La întocmirea prezentului raport, Comisia a avut în vedere avizele primite de la Consiliul Legislativ şi de la următoarele comisii:

1. Comisia juridică, de disciplină şi imunităţi;
2. Comisia pentru industrii şi servicii.
Comisia a fost sesizată cu dezbaterea şi avizarea proiectului de lege mai sus menţionat în procedură de urgenţă.

Proiectul de lege face parte din categoria legilor organice, conform prevederilor constituţionale.

Proiectul de lege are ca obiect de reglementare acordarea de ajutoare pentru încălzirea locuinţei, precum şi a unor facilităţi populaţiei pentru plata energiei termice.

Comisia propune plenului aprobarea proiectului de lege întrucât este necesară adoptarea unor măsuri de protecţie socială pentru unele categorii de persoane cu venituri reduse, pentru care, în sezonul rece, cheltuielile cu energia termică, gazele naturale, energia electrică şi alte utilităţi reprezintă mai mult de 70-80% din bugetul familiei.


La dezbaterea acestui proiect de lege au participat ca invitaţi d-l Dumitru Călinoiu - director general şi d-na Rodica Dinu – sef serviciu, din partea Ministerului Muncii şi Solidarităţii Sociale.

La lucrările comisiei au fost prezenţi 18 deputaţi, din totalul de 20 membri ai comisiei.

În urma dezbaterii proiectului de lege în şedinţa din data de 11 martie 2003, Comisia propune adoptarea acestuia  în forma prezentată.

II. Amendamente respinse

În cursul dezbaterii, Comisia a respins următoarele amendamente:

	Nr. crt.
	Text iniţial
	Amendamentul propus şi autorul acestuia
	Motivare

	0
	1
	2
	3

	1
	Art.4. – Persoanele fizice şi juridice beneficiare ale serviciului de furnizare a energiei termice produse în sistem centralizat sunt obligate să achite contravaloarea facturilor reprezentând energia termică furnizată, în termen de 15 zile lucrătoare de la data expedierii facturii prin poştă, certificată prin înscrisul de pe ştampila poştei, sau în termen de 15 zile lucrătoare de la data confirmării de primire, în cazul transmiterii facturii prin curier/delegat.


	D-nii deputaţi Maria Apostolescu şi Costel-Eugen Popescu propun reformularea textului după cum urmează:

“Art.4. – Persoanele fizice şi juridice beneficiare ale serviciului de furnizare a energiei termice produse în sistem centralizat sunt obligate să achite contravaloarea facturilor reprezentând energia termică furnizată, în termen de 15 zile lucrătoare de la data expedierii facturii prin poştă, certificată prin înscrisul de pe ştampila poştei, sau în termen de 30 de zile calendaristice de la data emiterii facturii.”


	Argumente pentru susţinere:
Multe instituţii achită salariul doar o singură dată pe lună, motiv pentru care pot exista situaţii de neîncadrare în cele 15 zile.

Argumente pentru respingere:
Este vorba de două momente diferite de curgere a termenelor. S-a considerat corectă formularea din ordonanţă.

	2
	__
	D-nii deputaţi Maria Apostolescu, Adrian Mărăcineanu şi Costel-Eugen Popescu propun introducerea, la art.5, după alin.(2), a unui text nou, ca alin.(21), cu următorul cuprins:

“(21) Pentru familiile monoparentale, ajutorul cuvenit potrivit art.5 alin.(1) lit.a)-f), se majorează cu 10% din valoarea acestuia, pentru fiecare copil-şcolar aflat în întreţinere, fără a se depăşi cheltuielile cu încălzire şi apa menajeră.”


	Argumente pentru susţinere:

Familiile monoparentale sunt printre cele mai sărace din ţară, motiv pentru care un ajutor suplimentar este absolut necesar. Fiecare copil aflat în întreţinere măreşte consumul de apă menajeră şi gaze pentru pregătirea hranei.
Argumente pentru respingere:

Obţinerea ajutorului social nu trebuie să devină un scop în sine.
Problema familiilor monoparentale va fi soluţionată prin adoptarea unor prevederi speciale în cadrul unui act normativ distinct.

	
	
	
	

	
	
	
	

	0
	1
	2
	3

	3
	__


	D-nii deputaţi Maria Apostolescu, Ioan Mînzînă şi Emil Crişan propun introducerea la art.6, după lit.c), a unui text nou, ca lit.d), cu următorul cuprins:

“d) pentru familiile monoparentale, ajutorul cuvenit potrivit art.6 lit.a), b) şi c), se majorează cu 10% din valoarea acestuia, pentru fiecare copil-şcolar aflat în întreţinere, fără a se depăşi cheltuielile cu încălzire şi apa menajeră.”


	Argumente pentru susţinere:
Familiile monoparentale sunt printre cele mai sărace din ţară, motiv pentru care un ajutor suplimentar este absolut necesar. Fiecare copil aflat în întreţinere măreşte consumul de apă menajeră şi gaze pentru pregătirea hranei.

Argumente pentru respingere:
Obţinerea ajutorului social nu trebuie să devină un scop în sine.

Problema familiilor monoparentale va fi soluţionată prin adoptarea unor prevederi speciale în cadrul unui act normativ distinct.


	4
	Articolul 11, alineatul (3)

(3) Veniturile pe baza cărora se stabileşte cuantumul ajutorului pentru încălzirea locuinţei sunt cele prevăzute la art.8 alin.(1) şi (2) din Legea nr.416/2001.


	D-na deputat Smaranda Dobrescu propune eliminarea sintagmei “şi (2)”.
	Argumente pentru susţinere:
Se restricţionează excesiv condiţiile de calificare pentru obţinerea ajutorului social.
Argumente pentru respingere:
O astfel de prevedere ar deschide dreptul pentru o categorie foarte largă de persoane, iar legea nu şi-ar mai atinge scopul de a ajuta acele persoane care întradevăr au nevoie.


	
	
	
	

	
	
	
	

	
	
	
	

	
	
	
	

	
	
	
	

	
	
	
	

	0
	1
	2
	3

	5
	Articolul 14, alineatul (1)
(1) Limitele de venituri pentru acordarea ajutorului pentru încălzirea locuinţei, precum şi nivelul acestuia se corectează în funcţie de evoluţia preţurilor şi se aprobă prin hotărâre a Guvernului.

	D-l deputat Gheorghe Barbu propune reformularea textului după cum urmează:
“(1) Limitele de venituri pentru acordarea ajutorului pentru încălzirea locuinţei, precum şi nivelul acestuia se corectează în funcţie de evoluţia preţurilor şi se aprobă prin hotărâre a Guvernului, ori de câte ori preţurile la energia termică, gaze naturale sau lemne de foc, după caz, cresc cu mai mult de 3% faţă de preţurile avute în vedere la precedenta corectare.”

	Argumente pentru susţinere:
Modificarea este necesară pentru a susţine financiar pe posibilii beneficiari ai ajutorului de încălzire în mod permanent şi constant, şi a nu îi pune în situaţia de a plăti sume suplimentare  (fără  o actualizare atunci când se impune).
Argumente pentru respingere:
s-a considerat acoperitor textul iniţial.




Comisia a propus aprobarea proiectului cu 9 voturi pentru şi 3 abţineri.

